Coordenadas: 40°30′N 60°00′L﻿ / ﻿40.500, -60.000

Vista satelital da rexión
O **deserto de Karakum**, tamén chamado **Karakum**, **Kara-Kum** ou **Gara Gum** (en turcomán: *Garagum*; en ruso: *Каракумы*) está situado en Asia Central, ocupando a maior parte de Turcomenistán (un 70% da súa superficie, uns 350 000 km²).

O seu nome significa en lingua turcomá "area negra".

Xeografía
---------

Vista do deserto de Karakum
Dromedarios no deserto
A súa extensión é duns 284 900 km², o que fai del o décimo deserto máis grande do mundo, e o máis importante de Turcomenistán e de toda a Asia Central.

O deserto esténdese desde a meseta Ustyurt ao norte, até o río Amu Daria ao leste, os montes Kopet-Dag ao sur, e o mar de Aral e case até o mar Caspio ao oeste.

Aínda que o mar de Aral Norte está a aumentar actualmente, o mar de Aral do Sur segue diminuíndo, ampliando así o tamaño do deserto.

Está formado en gran parte por grandes extensiós de arxila e dunas onduladas, e caracterízase pola formación de *takyrs*, que son grandes cuncas rodeadas de dunas.

En xeral o seu solo carece de vexetación, porén, as súas duras condicións climáticas permiten o crecemento de certas especies de arbustos esteparios do xénero *Haloxylon*, e algunhas variedades de plantas con flores desenvólvense en áreas limitadas da rexión, principalmente ao sueste.

No seu centro, preto da aldea de Darvaza, ábrese o chan do deserto formando unha depresión topográfica chamada "pozo de Darvaza", "porta do Inferno" ou "cráter de Darvaza". É un cráter no que xorde gas natural, que leva ardendo desde 1971, e é unha das principais atraccións turísticas do deserto, con centos de visitantes que alí chegan cada ano.

A poboación no deserto é escasa, cunha media de 2,5 hab./km². As precipitacións tamén son moi escasas, oscilando entre os 70 e os 150 mm ao ano.

Galería de imaxes
-----------------

* Dunas no KarakumDunas no Karakum
* Haloxylon ammodendron*Haloxylon ammodendron*
* Unha asterácea no KarakumUnha asterácea no Karakum
* Cráter de DarvazaCráter de Darvaza
* Selo de correos de Turcomenistán, con dromedarios no desertoSelo de correos de Turcomenistán, con dromedarios no deserto

Notas
-----

1. ↑  Scheffel, Richard L.; Wernet, Susan J. eds. (1980). *Natural Wonders of the World*. United States of America: Reader's Digest Association, Inc. pp. 199. ISBN 0-8957-7087-3.
2. ↑  Aral Sea Arquivado 16-03-2009 en Wayback Machine.
3. ↑  GCiencia, ed. (19 de novembro de 2018). "Pozo de Darvaza: a 'porta do Inferno' que leva ardendo medio século". Consultado o 13 de abril de 2020.
4. ↑  AFP (22 de xuño de 2014). CTV News, ed. "Turkmenistan hopes 'Door to Hell' will boost tourism" (en inglés). Consultado o 13 de abril de 2020. .
5. ↑  Geiling, Natasha. "This Hellish Desert Pit Has Been On Fire for More Than 40 Years". *Smithsonian Institution* (en inglés). Consultado o 13 de abril de 2020.
6. ↑  "Karakum Desert - Britannica Online Encyclopedia". www.britannica.com. Consultado o 13 de abril de 2020.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Deserto de Karakum*** |

### Outros artigos

* Pozo de Darvaza

### Ligazóns externas

* Fotos e datos do deserto de Karakum *(en inglés)*.
* TravelBlog Darvasa Craters: Entrance to Hell *(en inglés)*.

|  |  |
| --- | --- |
| Control de autoridades | 
* Wd: Q172702
* WorldCat
* VIAF: 243420609
* BRE: 4324426
* EBID: ID
* GEC: 0504060
* GeoNames: 1219422
* GND: 4029624-6

 |